Նախագիծ

**ՀՈՒՇԱԳԻՐ**

Եվրասիական տնտեսական հանձնաժողովի եւ Անդյան համայնքի գլխավոր քարտուղարության միջեւ փոխըմբռնման

Եվրասիական տնտեսական հանձնաժողովը եւ Անդյան համայնքի գլխավոր քարտուղարությունը, այսուհետ՝ Կողմեր,

հիմնվելով 2014 թվականի մայիսի 29-ի «Եվրասիական տնտեսական միության մասին» պայմանագրի եւ 1969 թվականի մայիսի 26-ի Կարթագենյան համաձայնագրի վրա,

ցանկություն հայտնելով հիմք դնել Կողմերի բազմակողմանի համագործակցության համար,

նպաստելով Եվրասիական տնտեսական միության (ԵԱՏՄ) եւ Անդյան համայնքի (ԱՀ) միջեւ ավելի սերտ կապերի զարգացմանը,

ձգտելով ստեղծել ԵԱՏՄ անդամ պետությունների եւ ԱՀ անդամ պետությունների միջեւ տարբեր ոլորտներում համագործակցության նոր հեռանկարներ,

հետեւելով փոխադարձ հարգանքի, թափանցիկության, փոխշահավետ համագործակցության եւ Կողմերի հավասարության սկզբունքներին,

համաձայնեցին հետեւյալի մասին.

1. Սույն հուշագրի նպատակն է նպաստել Կողմերի միջեւ բազմակողմ համագործակցությանը։

2. Իրենց իրավասությունների շրջանակներում Կողմերը մտադիր են իրականացնել համագործակցություն փոխադարձ հետաքրքրություն ներկայացնող ոլորտներում, հետեւյալ ձեւով՝

համաժողովների, ֆորումների, սեմինարների, կլոր սեղանների անցկացում, այդ թվում՝ ԵԱՏՄ անդամ պետությունների եւ ԱՀ անդամ պետությունների միջեւ պետական մարմինների եւ գործարար համայնքների ներկայացուցիչների մասնակցությամբ.

տեղեկատվության, այդ թվում՝ վիճակագրական տեղեկատվության փոխանակում՝ պահպանելով ԵԱՏՄ իրավունքի մաս կազմող միջազգային պայմանագրերով ու ակտերով եւ ԵԱՏՄ անդամ պետությունների եւ ԱՀ անդամ պետությունների օրենսդրությամբ նախատեսված գաղտնիության եւ տեղեկատվության պաշտպանության պահանջները,

փորձի փոխանակում տարածաշրջանային տնտեսական ինտեգրման բնագավառում.

տնտեսական ինտեգրման ոլորտում գործունեության այլ տեսակների իրականացում։

3. Կողմերը կձգտեն իրականացնել կանոնավոր շփումներ Եվրասիական տնտեսական հանձնաժողովի կոլեգիայի անդամների եւ Անդյան համայնքի գլխավոր քարտուղարության պաշտոնական անձանց միջեւ։

4. Սույն հուշագիրը միջազգային պայմանագիր չէ, չի առաջացնում միջազգային իրավունքով կարգավորվող իրավունքներ ու պարտավորություններ եւ Կողմերի վրա ֆինանսական պարտավորություններ չի դնում։

5. Կողմերի փոխադարձ համաձայնությամբ սույն հուշագրում կարող են կատարվել փոփոխություններ՝ համապատասխան արձանագրություն ստորագրելու միջոցով։

6. Սույն հուշագիրը կիրառվում է դրա ստորագրման օրվանից։

7. Կողմերից յուրաքանչյուրն իրավունք ունի դադարեցնելու սույն հուշագրի կիրառումը մյուս Կողմին դիվանագիտական ուղիներով համապատասխան գրավոր ծանուցում ուղարկելու միջոցով։ Սույն հուշագրի կիրառումը դադարեցվում է մյուս Կողմի կողմից այդպիսի ծանուցում ստանալու օրվանից։

Ստորագրված է \_\_\_\_\_\_\_\_\_\_\_\_\_\_\_ քաղաքում «\_\_\_\_\_» \_\_\_\_\_\_\_ 20\_\_\_թվականին, երեք օրինակից, յուրաքանչյուրը՝ ռուսերեն, իսպաներեն եւ անգլերեն: Տարընթերցվածքների դեպքում օգտագործվում է անգլերեն տեքստը։

|  |  |
| --- | --- |
| Եվրասիական տնտեսական հանձնաժողովի կողմից՝ | Անդյան համայնքի գլխավոր քարտուղարության կողմից՝ |